Metformin

Metformin, dem sell under de brand name Glucophage, among odas, be de main first-line medication give de treatment of type2 diabetes, particularly insyd people wey be overweight. Dem sanso dey use am insyd de treatment of polycystic ovary syndrome, wey dem sam times dey use am as an off-label adjunct to lessen de risk of metabolic syndrome insyd people wey dey take antipsychotic medication. Na e show to inhibit inflammation, wey e no be associated plus weight gain. Dem dey take metformin by mouth.

Metformin generally be well tolerated. Common adverse effects dey include diarrhea, nausea, den abdominal pain. E get a small risk of e dey cause low blood sugar. High blood lactic acid level (acidosis) be a concern if dem use de medication in overly large doses anaa dem prescribe insyd people plus severe kidney problems.

Metformin be a biguanide anti-hyperglycemic agent. E dey work by decreasing glucose production insyd de liver, wey dey increase de insulin sensitivity of body tissues, den dey increase GDF15 secretion, wich dey reduce appetite den caloric intake.

Na dem first describe metformin insyd de scientific literature insyd 1922 by Emil Werner den James Bell. Na French physician Jean Sterne begin de study insyd humans insyd de 1950s. Na dem introduce am as a medication insyd France insyd 1957. E dey on de World Health Organization's List of Essential Medicines. E be available as a generic medication. Insyd 2023,na e be de second most commonly prescribed medication insyd de United States, plus more dan 85million prescriptions. Insyd Australia,na e be one of de top 10 most prescribed medications between 2017 den 2023.

 References 

 External links 




Category:Anti-diabetic drugs
Category:Anti-aging substances
Category:Anti-inflammatory agents
Category:Biguanides
Category:Exercise mimetics
Category:Drugs wey Boehringer Ingelheim develop
Category:Drugs wey Merck develop
Category:Drugs plus unknown mechanisms of action
Category:Guanidines
Category:Orphan drugs
Category:World Health Organization essential medicines
Category:Translated from MDWiki